text: Falsk anmeldelse
  22 januar 2013 kl. 12.27
  En 17-årig pige anmeldte i søndags, at hun ved halv fem tiden om morgenen havde været udsat for et voldeligt røveri i Esbjerg. Nu viser det sig, at anmeldelse var falsk.
  Røveriet skulle være sket ved tog-trinbrættet ved siden af Bilka i Esbjerg.
  Her sagde pigen, at hun var blevet passet op af to unge mænd af udenlandsk herkomst. Mændene skulle have slået hende i maven for at få hende til at udlevere sin pung.
  Det viser sig nu, at det anmeldte ikke har fundet sted, hvad pigen har erkendt, oplyser Syd- og Sønderjyllands Politi.
  